Tyrkvisjonens sangkonkurranse 2014

**Tyrkvisjonens sangkonkurranse 2014**, eller **Türkvizyon Şarkı Yarışması 2014**, var den andre utgaven av Tyrkvisjonens sangkonkurranse. Konkurransen ble arrangert i Kazan, hovedstaden i den russiske republikken Tatarstan, med en delfinale den 19. november og finale den 21. november. 

## Bakgrunn og format

Ved avslutningen av tyrkvisjonsfinalen den 21. desember 2013 ble det offentliggjort at den russiske byen Kazan skulle være kulturhovedstad og arrangørsted i 2014. Arenaen for konkurransen var idrettshallen TatNeft med en publikumskapasitet på over fem tusen. Programledere i delfinalen og finalen var Narmin Agaeva, Ranil Nuriov og Artem Shalimov. 

Produksjonsselskapene var den tatariske TV-kanalen Maidan og tyrkiske TMB TV. Tyrkvisjonens sangkonkurranse 2014 hadde et budsjett på  dollar, ble kringkastet på 38 ulike TV-kanaler til rundt tre hundre millioner mennesker og hadde et anslått seertall på tre millioner. Under finalen var åtte tusen publikummere og inviterte gjester tilstede i TatNeft-arenaen. 

Den endelige listen over deltakerland og -regioner var klar den 18. november, etter at Tuva var den siste regionen som meldte seg på. Til sammen 25 deltakere representerte 26 ulike land og regioner i delfinalen, hvorav de femten deltakerne med best plassering gikk videre til finalen. Vinneren av konkurransen fikk en kontrakt med TMB TV og mottok et pengebeløp tilsvarende  rubler.

Hver melodi ble introdusert med et «postkort» som presenterte artistene i en kulturell sammenheng. I bakgrunnen ble det presentert et utdrag av regionens deltakermelodi gjort i en pianoversjon. Postkortene hadde litteratur som et gjennomgangstema, og de ble avsluttet med at et bokmerke med et påtrykk av deltakerregionens flagg ble lagt inn i en åpnet bok.

### Deltakere
Av de 25 deltakerlandene og -regionene deltok Albania, Bulgaria, Iran, Moskva by, Turkmenistan og Tyskland for første gang. Altaj, Belarus, Sjoria i Kemerovo, Kosovo og Nord-Kypros - som deltok i 2013 - deltok ikke i konkurransen. Nord-Kypros, som skulle delta med İpek Amber og melodien «Sessiz gidiş», og Kosovo måtte trekke seg som følge av at regionene ikke var anerkjent som selvstendige stater av Den russiske føderasjon.

Representantene for Kabardino-Balkaria og Karatsjajevo-Tsjerkessia, Irak og Romania deltok også i 2013.

### Avstemning
Resultatene i delfinalen og finalen ble avgjort av en tilstedeværende jury som besto av én representant fra hver av deltakerregionene. Hvert jurymedlem avga mellom ett og ti poeng til alle deltakermelodiene, med unntak av sin egen regions representant. Alle de 24 jurymedlemmene stemte også i finalen. Jurymedlemmenes avgitte poeng og regionenes samlede resultater ble offentliggjort etter alle opptredener etter regionenes startrekkefølge. 

#### Feil i avstemningen
Etter en gjennomgang av resultatene fra avstemningen viste det seg at to av deltakerlandene fikk tildelt feil offisiell poengsum i delfinalen. Turkmenistans jurymedlem ga fem poeng til det turkmenske bidraget, som da fikk en tellende poengsum på 169. Bosnia-Hercegovina fikk regnet tre poeng mer i den sammenlagte poengsummen enn det faktiske antallet poeng landet ble tildelt, og fikk da en tellende poengsum på 171. De riktige poengsummene skulle være henholdsvis 164 og 168.

Konsekvensene av dette var at Turkmenistan og Bosnia-Hercegovina ble tildelt finaleplass, til tross for at de med riktig poengsum ikke ville blitt kvalifisert til finalen, mens Bulgaria og Sakha, som var kvalifisert, ikke ble tildelt finaleplass. Som følge av dette offentliggjorde arrangørene den 20. november antallet finaleplasser ville bli utvidet fra det opprinnelige tolv til femten, slik at også Aserbajdsjan, Bulgaria og Sakha fikk delta i finalen.

## Delfinale
Semifinalen ble åpnet av et musikk- og dansenummer fremført av show-teateret Sharm og Republikken Tatarstans statlige teaterdans Mgnovenie. Melodienes startrekkefølge ble avgjort ved en trekning foretatt på Grand Hotel Kazan 17. november. Tuva, som meldte seg på dagen etter trekningen, fikk tildelt startnummer 25. Som pauseunderholdning i delfinalen fremførte Eldar Qasımov melodien «Anladim». Femten melodier (merket i gult) gikk videre til finalen. 

## Finale
Finalen ble åpnet av et musikk- og dansenummer fremført av show-teateret Sharm og Republikken Tatarstans statlige teaterdans Mgnovenie. Som pauseunderholdning fremførte Sinan Akçıl melodien «Tabi tabi».

Finalebidrag og endelige resultater:

## Tilbakevendende artister

## Poengfordelingsoversikter
### Delfinale

### Finale

## Jurymedlemmer

*  Albania: Avni Qahili
*  Aserbajdsjan: Eldar Qasımov
*  Basjkortostan: Aigul Akhmadejeva 
*  Bosnia-Hercegovina: Ahmed Švrakić
*  Bulgaria: Ukjent
*  Gagaus: Ukjent
*  Georgia: Afik Novruzov
*  Irak: Fathullah Ahmed Salih
*  Iran: Javat Abraheh
*  KB/KT: Nadezjda Khadzjijeva
*  Kasakhstan: Bolat Mazhagulov
*   Khakasia: German Tanbajev 
*  Kirgisistan: Gulnur Satylganov
*  Krim: Sejran Mambetov
*  Makedonia: Erhan Hasip
*  Moskva: Arman Davletjarov
*  Romania: Negiat Sali
*  Sakha: Vladimir Indigirskij
*  Tatarstan: 
*  Turkmenistan: Atageldy Garyagdyev
*  Tuva: Ukjent
*  Tyrkia: Sinan Akçıl
*  Tyskland: Volkan Gücer
*  Ukraina: Nadezhda Malenkova
*  Usbekistan: Mansur Tashmatov

## Kringkastere

*  Albania: Radio Televizioni Shqiptar
*  Aserbajdsjan: 
*  Basjkortostan: 
*  Bosnia-Hercegovina: Hayat TV
*  Bulgaria: Alfa TV
*  Gagaus: Teleradio-Gagaus
*  Georgia: Marneuli TV
*  Irak: 
*  Iran: IRIK
*  KB/KT: Arkhyz 24
*  Kasakhstan: Khabar (Adam Media Group)
*   Khakasia: 
*  Kirgisistan: Koomdik teleradioberüü korporatsjiyasi
*  Krim: GTRK Krim
*  Makedonia: 
* : Teleradio-Moldova 
*  Moskva: Tvoj Mir Vostok RU
*  Nord-Kypros: 
*  Omsk: GTRK Omsk
*  Romania: 
*  Russland: Tvoj Mir Vostok RU
*  Sakha: Ukjent
*  Tatarstan: Maidan TV
*  Turkmenistan: Altyn Asyr
*  Tuva: Ukjent
*  Tyrkia: TRT, Türk Müzik Birliği og 360
*  Tyskland: Türkshow
*  Ukraina: Odessa ODTRK
*  Usbekistan: Ukjent

## Se også
* Eurovision Song Contest 2014
* Junior Eurovision Song Contest 2014

## Fotnoter


## Referanser


## Eksterne lenker
* Offisiell hjemmeside 
* Maidan TV